ଟ୍ରାପେଜଏଡ ଅସ୍ଥିଭଗ୍ନ ହେଉଛି କଚଟିରେ ଥିବା ଟ୍ରାପେଜଏଡ ହାଡ଼ ଭାଙ୍ଗିଯିବାକୁ କୁହାଯାଏ । ଲକ୍ଷଣଗୁଡ଼ିକ ମଧ୍ୟରେ ସାଧାରଣତଃ ବିଶି ଆଙ୍ଗୁଠି ସିଧାରେ କଚଟି ଯନ୍ତ୍ରଣା ହୁଏ । ଏହା ସ‌ହିତ ଅନ୍ୟାନ୍ୟ ହାଡ଼ ମଧ୍ୟ ଭାଙ୍ଗିଥାଇପାରେ କିମ୍ବା ଗଣ୍ଠି ସ୍ଥାନ ଚ୍ୟୁତି ଥାଇପାରେ । ଏହା ଜଟିଳ ହେଲେ ଆର୍ଥ୍ରାଇଟିସ ହୋଇପାରେ । କାରଣଗୁଡିକ ଆଘାତ ଯାହା ସିଧାସଳଖ ଆଘାତ, କିମ୍ବା କଚଟିର ଅତ୍ୟଧିକ ବାଧ୍ୟ ବଙ୍କା ଯୋଗୁ ହୋଇପାରେ । ଏହା ଦୁଇ ପ୍ରକାର ହୋଇପାରେ: ଡର୍ସାଲ୍ ରିମ୍ କିମ୍ବା ହାଡ଼ର ଶରୀର । ଏକ୍ସ-ରେ କିମ୍ବା ସିଟି ସ୍କାନ ଦ୍ୱାରା ରୋଗ ନିର୍ଣ୍ଣୟ କରାଯାଏ । ୪ରୁ ୬ ସପ୍ତାହ ପର୍ଯ୍ୟନ୍ତ ଉପଯୁକ୍ତ ସଜଡ଼ା ସ‌ହିତ ପ୍ଲାସ୍ଟର କରାଯାଏ । ଅନ୍ୟଥା ସାଧାରଣ ଅସ୍ତ୍ରୋପଚାର କରାଯାଇପାରେ । ଫଳାଫଳ ସାଧାରଣତଃ ଭଲ ଥିବା ପରି ଦେଖାଯାଏ  କଚଟି ହାଡ ଭଙ୍ଗା ମଧ୍ୟରୁ ୧% ରୁ କମ୍ ଟ୍ରାପେଜଏଡ୍ ଭଙ୍ଗା ଥାଏ । ଏହା ପିସିଫର୍ମ ସହିତ ବିରଳ ଭଙ୍ଗା ମଧ୍ୟ ହୋଇପାରେ ।